Карага районĕ

Карага районĕ (выр. Карагинский район) — Раççей, Камчатка Енĕн администрациллĕ-территориллĕ виçи тата муниципаллă йĕркеленӳ (муниципаллă район). Коряк тăрăхĕнче кĕрет. Администрациллĕ центр — Оссора паççулки (1930 ҫулччен Карага ялĕнче). Географи Карагин районӗ Камчатка ҫурутравӗн ҫурҫӗр пайӗнче вырнаҫнӑ. Охот тинĕсĕн ҫурҫӗр-хӗвеланӑҫӗнче, хӗвелтухӑҫӗнче — Беринг тинĕсĕпе ҫӑвӑнать. Виҫӗ территори зонинчен тӑрать: ҫурҫӗр, кӑнтӑр тата Карагинский (утрав). Район территорийӗн лаптӑкӗ — 40,6 пин км. Ҫутҫанталӑк газӗпе нефть запасӗсем, хӑмӑр кӑмрӑк, ылтӑн, кӳкӗрт, платинӑсем, пӑхӑр никель рудисем пур. Карага районĕ çурçĕр енче Пенжина районĕпе, çурçĕр-хĕвелтухăç Олютор районĕпе, кăнтăр енче Усть-Камчатск районĕпе, кăнтăр-хĕвеланăç енче Тигиль районĕпе чикĕленет. Кунçул Карагин районне 1926 ҫулта йӗркеленӗ, унăн администрациллĕ центр — Тиличики ялĕ. 1930 çулхи, раштавăн 10, Коряк наци тăрăхĕ йышăнăвĕ хыççăн, Карага районĕнчен Олютор районĕ тухнă. Район центрĕ Карага ялĕ тăнă. 1942 çулта Карага районне Ука ялканашĕ кĕнĕ. 1942 çултан, акăн 1, администрациллĕ центр — Оссора. 2007 çулччен, утăн 1, Коряк автономиллĕ тăрăхĕнче, Камчатка Енче вырнаçнă, халĕ Коряк тăрăхĕнче кĕрет. Халăх 2023 çулта районта 3403 çын пурăннă. Наци йышĕ Çурçĕр тăван пĕчĕк халăхсем — 36,9 %, вĕсенчен: коряксем — 35,2 %; ительменсем — 0,1 %; чукчасем — 0,04 %; эскимоссем — 0,04 %; эвенсем — 0,08 %; Муниципаллă тытăмлăх карага муниципаллă районĕнче 5 муниципаллă йĕркеленӳсем кĕреççĕ, пурте ял тăрăхĕ пекех, тата 1 ял хушшинчи территори (Кострома ялĕ). Экономика Район территорийӗнче пулӑ тытас тата пӑлан ӗрчетес ӗҫе аталантарчӗҫ. Ялхуҫалӑх культурисене ӳстерессипе пӗр хуҫалӑх та ӗҫлемест. Территори дотаци территорийӗ шутланать. Паллă çынсем Коянто (В. В. Косыгин) (1933—2012) — коряк çыравçи Асăрхавсем Каçăсем Официальный сайт администрации Карагинского района